Пасля главы даецца спасылка (і QR-код) на сайт нацыянальнага адукацыйнага партала, якая прывядзе настаўніка да дадатковых матэрыялаў і відэаролікаў, дзе Валерый Уладзіміравіч даказвае тэарэмы. Ён, дарэчы, марыць зрабіць відэакурс па геаметрыі, дзе будзе расказваць тэорыю, даказваць тэарэмы і рашаць найбольш цяжкія задачы. Вучэбны дапаможнік заканчваецца апорным канспектам па ўсім курсе геаметрыі за 7 клас і пералікам уласцівасцей геаметрычных фігур.